Victima a fost lovită de agresori cu niște bâte din lemn și lăsată să agonizeze în stradă.
Șocant este faptul că la toată scena au asistat zeci de oameni însă nimeni nu a intervenit. La scurt timp, oamenii legii i-au prins pe făptașii care și-au recunoscut vina și i-au reținut pentru 24 de ore. Aceștia urmează să fie arestați preventiv pentru 30 de zile și riscă ani grei de închisoare.
Din primele informații, tot scandalul ar fi pornit de la fiica vitregă a bărbatului ucis, care ar fi primit o cerere de prietenie pe o rețea de socializare. Potrivit surselor judiciare, fata era așteptată în parc de criminali și de un grup de fete pentru a fi trasă la răspundere. Pentru a se simți în siguranță a venit împreună cu tatăl vitreg.
Fetele au discutat amiabil, însă băieţii s-au luat la ceartă cu bărbatul de 46 de ani. Conflictul a început pe trotuarul din apropierea parcului, și s-a încheiat cu crima, în mijlocul intersecției.